শোণিতপুৰ জিলাৰ বৰছলা সমষ্টিৰ অন্তৰ্গত ১নং বিহগুৰি আৰু বাঁহবাৰী পঞ্চায়তৰ অন্তৰ্গত থিয় আটী কলাবাৰী ৰাজুৱাৰ গাঁৱৰ গাঁৱবাসীসকলে আগন্তুক পঞ্চায়ত নিৰ্বাচন বয়কট কৰাৰ সিদ্ধান্ত গ্ৰহণ কৰিছে।
৫ ডিচেম্বৰত অনুষ্ঠিত হ'বলগীয়া অসমৰ পঞ্চায়ত নিৰ্বাচনৰ প্ৰথম পৰ্যায়ৰ ভোটগ্ৰহণত গাঁৱবাসীসকলে কোনো দলকেই ভোট নিদিয়াটো ঠিৰাং কৰিছে। আনকি, যদিহে কোনোবাই ভোট দিয়ে সেইজনক ৫০০ টকা জৰিমণাসহ ১২ বছৰৰ বাবে এঘৰীয়া কৰিব বুলি গাঁৱবাসীসকলে হুমকি দিছে।
২১ তাৰিখ বুধবাৰে এটা প্ৰতিবাদী কাৰ্যসূচী অনুষ্ঠিত কৰি গাঁৱবাসীসকলে অভিযোগ কৰিছে যে বিগত ২৭ বছৰ ধৰি তেওঁলোকে কোনো প্ৰাথমিক সা-সুবিধা লাভ কৰা নাই। এই গাঁওকেইখন গুৱাহাটীৰ পৰা ১৬৫ কিঃমিঃ, তেজপুৰৰ পৰা ১৫ কিঃমিঃ আৰু ৰাষ্ট্ৰীয় ঘাইপথৰ পৰা প্ৰায় ৭ কিঃমিঃ দূৰত্বত অৱস্থিত।
সামগ্ৰিকভাৱে গাঁৱবাসীসকলে ৰাইজৰ প্ৰতিনিধিসকলে গাঁওখনৰ একমাত্ৰ পথ -  বাঁহবাৰী-ন আলি পথটোৰ প্ৰতি প্ৰদৰ্শন কৰা অৱহেলাৰ বিৰুদ্ধে প্ৰতিবাদ কৰিছে। এই পথটো সম্পূৰ্ণ বিধ্বস্ত হৈ পৰিছে।
গাঁৱবাসীসকলে অভিযোগ কৰিছে যে বিগত ২৭ বছৰত আটাইকেইজন ৰাইজৰ প্ৰতিনিধিয়ে নিৰ্বাচনৰ সময়ত আহি মিছা প্ৰতিশ্ৰুতিৰে ৰাইজক আভুৱা ভাৰি আহিছে, কিন্তু ৰাইজৰ প্ৰতি কোনো দায়িত্ব পালন কৰা নাই। আনকি জনস্বাস্থ্য কাৰিকৰী বিভাগে যোগান ধৰা খোৱা পানীৰ ব্যৱস্থাও আজি ৩বছৰ ধৰি বিকল হৈ পৰি আছে বুলি ৰাইজে অভিযোগ কৰিছে।
গাঁৱবাসীসকলে কৈছে যে যদিহে স্থানীয় বিধায়কজনে তেওঁলোকৰ দাবী পূৰণ নকৰে, তেন্তে আগন্তুক বৰ্ষৰ সংসদীয় নিৰ্বাচন তেওঁলোকে পৰিত্যাগ কৰিব।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
